CELEX: 62004CA0408
Language: lt
Date: 2008-04-22 00:00:00
Title: Byla C-408/04 P 2008 m. balandžio 22 d. Teisingumo Teismo (didžioji kolegija) sprendimas byloje Europos Bendrijų Komisija prieš Salzgitter AG, Vokietijos Federacinę Respubliką (Apeliacinis skundas — Valstybės pagalba — Komisijos leidimas pagal EB sutartį — Juodosios metalurgijos įmonė — AP 4 straipsnio c punktas, AP 67 straipsnis ir AP 95 straipsnis — EAPB sutartis — EB sutartis — Pagalbos juodajai metalurgijai taisyklės — Taikymas kartu — Pagalbos nesuderinamumas — Privalomas pranešimas apie suteikiamą pagalbą — Nepranešimas Komisijai — Ilgas Komisijos neveikimas — Sprendimas dėl išieškojimo — Teisinio saugumo principas — Teisėtų lūkesčių apsauga — Teisė į gynybą — Pareiga motyvuoti)

7.6.2008   
            
            
               LT
            
            
               Europos Sąjungos oficialusis leidinys
            
            
               C 142/2
            
         2008 m. balandžio 22 d. Teisingumo Teismo (didžioji kolegija) sprendimas byloje Europos Bendrijų Komisija prieš Salzgitter AG, Vokietijos Federacinę Respubliką
   
   (Byla C-408/04 P) (1)
   
   (Apeliacinis skundas - Valstybės pagalba - Komisijos leidimas pagal EB sutartį - Juodosios metalurgijos įmonė - AP 4 straipsnio c punktas, AP 67 straipsnis ir AP 95 straipsnis - EAPB sutartis - EB sutartis - Pagalbos juodajai metalurgijai taisyklės - Taikymas kartu - Pagalbos nesuderinamumas - Privalomas pranešimas apie suteikiamą pagalbą - Nepranešimas Komisijai - Ilgas Komisijos neveikimas - Sprendimas dėl išieškojimo - Teisinio saugumo principas - Teisėtų lūkesčių apsauga - Teisė į gynybą - Pareiga motyvuoti)
   (2008/C 142/02)
   Proceso kalba: vokiečių
   Šalys
   
      Ieškovė: Europos Bendrijų Komisija, atstovaujama V. Kreuschitz ir M. Niejahr,
   
      Kita proceso šalis: Salzgitter AG, atstovaujama advokatų J. Sedemund ir T. Lübbig, Vokietijos Federacinė Respublika, atstovaujama M. Lumma, W.-D. Plessing, C. Schulze-Bahr, agents
   Dalykas
   Apeliacinis skundas dėl Europos Bendrijų Pirmosios instancijos teismo (ketvirtoji išplėstinė kolegija) 2004 m. liepos 1 d. sprendimo byloje T-308/00 Salzgitter AG prieš Europos Bendrijų Komisiją, kuriuo Pirmosios instancijos teismas panaikino Sprendimo Nr. 2000/797/EAPB dėl Vokietijos suteiktos valstybės pagalbos Salzgitter AG, Preussag Stahl AG ir koncerno dukterinėms juodosios metalurgijos įmonėms (OL L 323, p. 5) 2 ir 3 straipsnius, įpareigojančius Vokietiją susigrąžinti iš ieškovo ginčijamą valstybės pagalbą — EAPB sutarties 4 straipsnio c punkto ir trečiojo, ketvirtojo, penktojo ir šeštojo pagalbos juodajai metalurgijai kodeksų pažeidimas — Teisės į gynybą pažeidimas
   Rezoliucinė dalis
   
               1.
            
            
               Atmesti priešpriešinį apeliacinį skundą.
            
         
               2.
            
            
               Panaikinti 1999 m. kovo 11 d. Europos Bendrijų Pirmosios instancijos teismo sprendimą Salzgitter AG prieš Komisiją (T-308/00) tiek, kiek juo panaikinami 2000 m. birželio 28 d. Komisijos sprendimo 2000/797/EAPB dėl Vokietijos suteiktos valstybės pagalbos Salzgitter AG, Preussag Stahl AG ir grupės dukterinėms juodosios metalurgijos įmonėms, šiuo metu Salzgitter AG — Stahl und Technologie (SAG), 2 ir 3 straipsniai ir nusprendžiama dėl bylinėjimosi išlaidų.
            
         
               3.
            
            
               Grąžinti bylą Pirmosios instancijos teismui.
            
         
               4.
            
            
               Atidėti sprendimo dėl bylinėjimosi išlaidų priėmimą.
            
         
      (1)  OL C 314, 2004 12 18.